Hy was lid van ’n groep akteurs en sangers wat by die Kango Volstruisplaas opgetree het en later onder die vaandel van Karos & Kambro bekend geword het. In 2001 het hulle ’n Kanna ontvang vir die beste musiekteaterproduksie by die KKNK.
Luigi vertel dat hy sy droom uitleef. “Ek wou nog altyd sing en optree. Ek kom uit ’n Christelike huishou­ding. My ouers was ook albei lief vir musiek en het verskeie instrumente gespeel.
Luigi vertel dat hy nie net sy eie liedjies skryf nie, maar ook komponeer. “Ek is al 24 jaar in die musiekbedryf. Hierdie is my lewe, my droom. Ek wil niks anders doen nie.”
HY het ook ’n boek geskryf, getitel A walk with the Lord. Die boek is aanlyn beskikbaar in PDF-formaat.